लालू प्रसाद ऐसा क्‍या बता रहे हैं जो नीतीश कुमार को छोड़ कर पूरी दुनिया को है पता - http://naukarshahi.com
22-12-2018, 1:06:25 pm
राजद सुप्रीमो लालू प्रसाद ने बिहार के मुख्‍यमंत्री नीतीश कुमार को आज निशाने पर लिया है और अपने ट्विटर अकाउंट से उनपर तंज किया है। लालू ने नीति आयोग के सतत विकास लक्ष्य (एसडीजी) सूचकांक, 2018 में बिहार के पिछड़ने के हवाले से नीतीश कुमार पर निशाना साधा है।
lalu prasad – nitish kumar
नीति आयोग की रिपोर्ट को आधार बनाते हुए लालू प्रसाद यादव के ट्विटर अकाउंट से लिखा गया है कि नीतीश को छोड़ कर पूरी दुनिया को पता है यह बात।
नीतीश को छोड़ कर पूरी दुनिया को पता है यह बात। https://t.co/CVBitrEa2g
— Lalu Prasad Yadav (@laluprasadrjd) December 22, 2018
वैसे लालू प्रसाद इन दिनों चारा घोटाले के चार मामलों में सजायाफ्ता हैं और फिलवक्‍त रांची के रिम्‍स में अपनी गंभीर बीमारियों का इलाज करा रहे हैं। वहीं, सीबीआइ को ओर से उनकी जमानत याचिका पर बहस के लिए उच्‍च न्‍यायालय से समय लिया गया है। अब 4 जनवरी को लालू की जमानत याचिका पर सुनवाई होगी।
लालू प्रसाद ने नीति आयोग के जिस रिपोर्ट का हवाला दिया है, उसके अनुसार – देश के राज्यों में सामाजिक, आर्थिक और पर्यावरण के संदर्भ में हुए विकास को आंकने के लिए नीति आयोग के एसडीजी इंडिया इंडेक्स-2018 में बिहार फिसड्डी साबित हुआ है। रिपोर्ट के मुताबिक स्वास्थ्य सेवा, भुखमरी दूर करने, लैंगिक समानता और गुणवत्तापूर्ण स्वास्थ्य देने के मामले में केरल का कोई सानी नहीं है। वहीं हिमाचल स्वच्छ जल और साफ सफाई के मामले में सबसे बेहतर रहा।
राज्य ने लैंगिक अंतर दूर करने और हिमालीय पर्यावरण को संरक्षित रखने में भी सबसे बेहतर काम किया है। केंद्र शासित प्रदेशों की श्रेणी में चंडीगढ़ सबसे बेहतर रहा है। यह उपलब्धि शहर प्रशासन की ओर से लोगों को साफ पेयजल और साफ-सफाई की वजह से मिला है। वहीं गरीबी उन्मूलन के मामले में आंध्र प्रदेश,केरल, मेघालय, मिजोरम और तमिलनाडु शीर्ष के राज्यों में शामिल हैं। शून्य मुखमरी के लक्ष्य को हासिल करने गोवा,केरल, मणिपुर, मिजोरम और नगालैंड में उल्लेखनीय काम किया है।
the whole world knows What is Lalu Prasad saying that except Nitish Kumar	2018-12-22
Previous: बिहार में अपराधियों के निशाने पर कारोबारी, दरभंगा में सड़क निर्माण कंपनी के मालिक की हत्‍या
Next: 520 कार्टन विदेशी शराब के साथ दो तस्‍कर गिरफ्तार